BJCHI ฟอร์มดี! กำไรปี 58 โต 32% มาที่ 1.31 พันลบ. เตรียมแจกปันผล 0.50 บ./หุ้น
BJCHI ฟอร์มดี! กำไรปี 58 โต 32% มาที่ 1.31 พันลบ. จากปีก่อนมีกำไร 1 พันลบ. หลังรายได้เพิ่มขึ้น เตรียมแจกปันผล 0.50 บ./หุ้น XD 29 เม.ย.59 กำหนดจ่าย 19 พ.ค.นี้
25 ก.พ. 2559

บริษัท บีเจซี เฮฟวี่ อินดัสทรี จำกัด (มหาชน) หรือ BJCHI รายงานผลการดำเนินงานประจำปี 58 สิ้นสุดวันที่ 31 ธ.ค.58 โดยเป็นงบการเงินที่แสดงเงินลงทุนตามวิธีส่วนได้เสีย มีกำไรสุทธิ 1.32 พันล้านบาท หรือมีกำไรสุทธิ 0.83 บาทต่อหุ้น เพิ่มขึ้น 32% จากช่วงเดียวกันของปีก่อนที่มีกำไรสุทธิ 1 พันล้านบาท หรือมีกำไรสุทธิ 0.63 บาทต่อหุ้น
โดยผลการดำเนินงานในช่วงดังกล่าวเพิ่มขึ้นเนื่องจาก บริษัทมีรายได้ตามสัญญาไม่รวมรายได้อื่นเพิ่มเพิ่มขึ้น 23% ขณะที่มีรายได้อื่นเพิ่มขึ้่น 142.3 ล้านบาท เทียบกับ 53.5 ล้านบาทในปี 57 โดยมาจากกำไรจากอัตราแลกเปลี่ยน
นอกจากนี้ ได้ประกาศจ่ายปันผลเป็นเงินสดจำนวน 0.50 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 29 เม.ย. 2559 และกำหนดจ่ายเงินปันผลในวันที่ 19 พ.ค. 2559